Takim Obama-Netanyahu në Shqëpinë e Bardhë
Temë e bisedimeve ishin viktimat e konfliktit izraelito-palestinez në Lindjen e Mesme, programi bërthamor i Iranit dhe lufta kundër ISIS
Presidenti amerikan Barack Obama dhe kryeministri izraelit Minister Benjamin Netanyahu hynë në takimin e tyre në Zyrën Ovale me axhenda të ndryshme. Zoti Netanyahu donte të fliste për Iranin dhe kërcënimin bërthamor prej tij. Fokusi i diskutimit të zotit Obama ishin viktimat mes civilëve gjatë operacioneve të kohëve të fundit të Izraelit kundër militantëve në Rripin e Gazës, ku u vranë më tepër se 2,100 palestinezë dhe 70 izraelitë: - tha Presidenti Obama. Udhëheqësi amerikan ritheksoi, siç u shpreh ai “përkushtimin e hekurt” të Shteteve të Bashkuara ndaj sigurisë së Izraelit, siç duket qartë edhe me dërgimin e sistemit të interceptimit të raketave "Kupola e Hekurt", që i ka ndihmuar izraelitët të rrëzojnë një numër raketash të hedhura nga militantët e Gazës brenda në Izrael. Zoti Obama tha se do të diskutonin gjerë e gjatë për situatën e ndërtimit të Gazës dhe se si mund të realizonin një paqe më të qëndrueshme mes izraelitëve dhe palestinezëve. Ata folën gjithashtu lidhur me fushatën për mundjen e militantëve të grupit Shteti Islamik. Zoti Netanyahu tha se Izraeli mbështet plotësisht përpjekjet e SHBA kundër Shtetit Islamik, por i rëndësishëm, tha ai, është qëllimi për të mos e lejuar Iranin të bëhet një fuqi bërthamore. Udhëheqësi izraelit i kërkoi zotit Obama që të mos përkulet para dëshirave të Iranit në negocitatat në vazhdim të grupit P5+1, që synojnë të sprapsin programin bërthamor të Iranit në këmbim të pakësimit të sanksioneve: - tha zoti Netanyahu. Në kushtet kur negociatat e paqes me palestinezët kanë ngecur dhe ndërsa e ardhmja e një marrëveshjeje bërthmamore me Iranin nuk është e sigurtë, udhëheqësit e Shteteve të Bashkuara dhe të Izraelit shpresojnë se bisedimet e së mërkurës do të sjellin një bashkëpunim më të ngushtë, gjë që zoti Netanyahu la të kuptohet se është e nevojshme, ndërsa situata në Lindjen e Mesme po keqësohet.